ai4bharat/Pralekha huggingface dataset:
राष्ट्रपती कार्यालय
गेल्या काही वर्षांमध्ये भारतीय नौदल एक सदैव युध्दसज्ज, विश्वासार्ह आणि एकसंध सशस्त्र दल म्हणून उदयाला आले आहे आणि हिंदी महासागर प्रदेशातील ‘सर्वाधिक पसंतीचा सुरक्षाविषयक भागीदार’ आहे.
राष्ट्रपतींनी आयएनएस वालसुरा या नौकेला राष्ट्रपती ध्वज  देऊन सन्मानित केले
गेल्या काही वर्षांमध्ये भारतीय नौदल एक सदैव युध्दसज्ज, विश्वासार्ह आणि एकसंध सशस्त्र दल म्हणून उदयाला आले आहे आणि हिंदी महासागर प्रदेशातील ‘सर्वाधिक पसंतीचा सुरक्षाविषयक भागीदार’ आहे असे भारताचे राष्ट्रपती राम नाथ कोविंद यांनी सांगितले. गुजरातमधील जामनगर येथे आज 25 मार्च 2022 रोजी आयएनएस वालसुरा या जहाजाला राष्ट्रपती ध्वज  देऊन गौरविण्यात आले, त्या समारंभात राष्ट्रपती बोलत होते.
दीर्घकालीन दृष्टीकोनातून आवश्यक नियोजन लक्षात घेऊन आणि मोहिमांच्या विस्तारित कक्षांच्या गरजा पूर्ण करण्याच्या हेतूने भारतीय नौदल त्यांच्या सामर्थ्यात सतत सुधारणा करत आहे याचा राष्ट्रपतींनी उल्लेख केला. नौदलाची जहाजे आणि पाणबुड्या अत्याधुनिक आणि प्रभावी इलेक्ट्रॉनिक्स तंत्रज्ञान, शस्त्रास्त्रे आणि संवेदके यांनी सुसज्ज आहेत. हे सर्व घटक म्हणजे नौदलाच्या महत्त्वाच्या क्षमता आहेत आणि नौदलाची लढाऊ पात्रता तसेच इतर परिचालनाचा अविभाज्य भाग आहेत असे ते म्हणाले.
दुसऱ्या महायुद्धाच्या काळात रॉयल भारतीय नौदलाच्या क्षमता वाढविण्यासाठी टॉर्पेडो अर्थात पाणतीर प्रशिक्षण केंद्र म्हणून आयएनएस वालुसराला नौदलाच्या सेवेत समाविष्ट करून घेण्यात आले होते या वास्तवाकडे निर्देश करत राष्ट्रपती म्हणाले की गेल्या 79 वर्षांच्या काळात या केंद्राचे रुपांतर अत्यंत महत्त्वाच्या तंत्रज्ञान प्रशिक्षण संस्थेत झाले आहे.
राष्ट्रपती म्हणाले की, आयएनएस वालुसरा या जहाजाने शांतता काळात तसेच युद्धादरम्यान देशाप्रती रुजू केलेल्या अत्यंत अतुलनीय सेवेसाठी त्याला राष्ट्रपती ध्वज प्रदान करणे ही अत्यंत अभिमानाची बाब आहे. आयएनएस वालुसराला आज ज्या सन्मानाने गौरविण्यात आले आहे त्यासोबत वाढीव जबाबदाऱ्या देखील आल्या आहे आणि या केंद्रातील सर्व अधिकारी, तसेच स्त्री-पुरुष कर्मचारी यांच्याकडून असलेल्या अपेक्षा देखील वाढल्या आहेत असे राष्ट्रपती म्हणाले.
राष्ट्रपतींचे संपूर्ण भाषण वाचण्यासाठी कृपया येथे क्लिक करा -
सांख्यिकी आणि कार्यक्रम अंमलबजावणी मंत्रालय
भारतातील रोजगार अहवाल- रोजगारावर एक औपचारिक दृष्टीक्षेप
केंद्रीय सांख्यिकी आणि अंमलबजावणी कार्यक्रम मंत्रालयाच्या राष्ट्रीय सांख्यिकी कार्यालयाने ,सप्टेंबर, 2017 ते नोव्हेंबर, 2022 या कालावधीतील,देशातील रोजगारावर दृष्टीक्षेप टाकणारे एक प्रसिद्धी पत्रक जाहीर केले आहे.हे प्रसिद्धी पत्रक
विशिष्ट परिमाण दाखविणाऱ्या,
निवडक सरकारी संस्थांकडे उपलब्ध असलेल्या प्रशासकीय नोंदींवर आधारित प्रगतीचे मूल्यांकन करणारे आहे.
त्या संदर्भातील तपशीलवार नोंद पुढे जोडलेल्या लिंकवर पाहता येईल.
अर्थ मंत्रालय
कोविड -19 मध्ये मदत आणि व्यवस्थापनात वापरल्या जाणाऱ्या वस्तूंवरील जीएसटी दरात बदल
नवी दिल्ली, 12 जून 2021
जीएसटी अर्थात वस्तू आणि सेवा कर परिषदेची 44वी बैठक आज केंद्रीय अर्थ व कॉर्पोरेट व्यवहार मंत्री निर्मला सीतारमण यांच्या अध्यक्षतेखाली व्हिडिओ कॉन्फरन्सिंगद्वारे झाली. कोविड -19 मध्ये मदत आणि व्यवस्थापनात वापरल्या जाणाऱ्या विशिष्ट वस्तूंवरील जीएसटी दरात 30 सप्टेंबर 2021 पर्यंत कपात करण्याचा निर्णय परिषदेने आपल्या बैठकीत घेतला आहे.
या बैठकीला केंद्रीय अर्थ व कॉर्पोरेट व्यवहार राज्यमंत्री अनुराग ठाकूर यांच्यासह राज्ये व केंद्रशासित प्रदेशांचे अर्थमंत्री आणि अर्थ मंत्रालयातील तसेच राज्ये व केंद्रशासित प्रदेशांचे वरिष्ठ अधिकारी उपस्थित होते.
शिफारसींचा तपशील खाली दिला आहे:
|
|
क्रमांक
|
|
वस्तू
|
|
सध्याचा जीएसटी दर
|
|
जीएसटी परिषदेने शिफारस केलेला जीएसटी दर
|
|
- औषधे
|
|
1.
|
|
टॉसिलीझूमब
|
|
5%
|
|
शून्य
|
|
2.
|
|
अॅम्फोटेरिसिन बी
|
|
5%
|
|
शून्य
|
|
3.
|
|
हेपारिनसारखे अँटी-कोगुलेंट्स
|
|
12%
|
|
5%
|
|
4.
|
|
रेमडिसीवीर
|
|
12%
|
|
5%
|
|
5.
|
|
कोविड उपचारासाठी आरोग्य आणि
कुटुंब कल्याण मंत्रालय आणि औषधनिर्माण
विभाग यांनी शिफारस केलेले इतर
कोणतेही औषध
|
|
सध्या लागू दर
|
|
5%
|
|
- ऑक्सिजन, ऑक्सिजन निर्मिती उपकरणे आणि संबंधित वैद्यकीय उपकरणे
|
|
1.
|
|
वैद्यकीय श्रेणी ऑक्सिजन
|
|
12%
|
|
5%
|
|
2.
|
|
ऑक्सिजन कॉन्सन्ट्रेटर / जनरेटर,वैयक्तिक आयातीसह
|
|
12%
|
|
5%
|
|
3.
|
|
व्हेंटिलेटर्स
|
|
12%
|
|
5%
|
|
4.
|
|
व्हेंटिलेटर मास्कस / कॅन्युला / हेल्मेट
|
|
12%
|
|
5%
|
|
5.
|
|
बीआयपीएपी मशीन
|
|
12%
|
|
5%
|
|
6.
|
|
एचएफएनसी उपकरण
|
|
12%
|
|
5%
|
|
- चाचणी संच आणि यंत्र
|
|
1.
|
|
कोविड चाचणी संच
|
|
12%
|
|
5%
|
|
2.
|
|
निर्दिष्ट दाह निदान संच जसे डी -डायमर आयएल -6, फेरीटिन आणि एलडीएच
|
|
12%
|
|
5%
|
|
- कोविड -19 संबंधित इतर मदत सामग्री
|
|
1.
|
|
पल्स ऑक्सिमीटर, वैयक्तिक आयातीसह
|
|
12%
|
|
5%
|
|
2.
|
|
हॅण्ड सॅनिटायझर
|
|
18%
|
|
5%
|
|
3.
|
|
तापमान तपासणी उपकरणे
|
|
18%
|
|
5%
|
|
4.
|
|
स्मशानभूमीसाठी गॅस / इलेक्ट्रिक / इतर भट्ट्या त्यांचे अधिष्ठापन इत्यादी
|
|
18%
|
|
5%
|
|
5.
|
|
रुग्णवाहिका
|
|
28%
|
|
12%
ही दरकपात / सवलत 30 सप्टेंबर 2021 पर्यंत लागू राहील.
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
एक्स्पोर्ट क्रेडीट गॅरेंटी कॉर्पोरेशन लिमिटेड मध्ये भांडवली गुंतवणुकीला मंत्रिमंडळाची मंजुरी
नवी दिल्ली, 27 जून 2018
एक्स्पोर्ट क्रेडीट गॅरेंटी कॉर्पोरेशन मर्यादितला वित्तीय सशक्त करण्यासाठी 2000 कोटी रुपयांच्या भांडवली गुंतवणुकीला मंत्रिमंडळाच्या अर्थ विषयक समितीने मंजुरी दिली आहे.तीन वित्तीय वर्षात ही भांडवली गुंतवणूक केली जाणार आहे. 2017- 18 या वर्षात 50 कोटी,2018- 19 या वर्षात 1450 कोटी,2019-20 या वर्षात 500 कोटी रुपयांची ही गुंतवणूक राहणार आहे.
यामुळे सूक्ष्म, लघु आणि मध्यम उद्योगांसाठी निर्यात वाढणार असून आफ्रिका, सी आय एस आणि लॅटीन अमेरिका या उदयोन्मुख बाजारपेठांना भारतातर्फे निर्यात वाढवून निर्यातीला बळकटी मिळणार आहे. भांडवली गुंतवणुकीमुळे ईसीजीसी, भारतीय निर्यातदारांना नव्या बाजारपेठाचा शोध घेण्यासाठी अधिक मदत करू शकणार आहे. यामुळे ईसीजीसी, उत्पादन वैविध्यता आणण्याबरोबरच निर्यातदारांना कमी दरात विमा कवच पुरवू शकणार आहे ज्यामुळे त्यांना खडतर बाजारपेठात पाय रोवता येणार आहे. ईसीजीसीच्या विमा कवचाचा लाभ घेणाऱ्या ग्राहकात 85 % पेक्षा जास्त सूक्ष्म, लघु आणि मध्यम उद्योग आहेत. ईसीजीसी जगातल्या सुमारे 200 देशांसाठी निर्यात विमा उपलब्ध करते.
पूर्वपीठीका
ईसीजीसी, ही देशातल्या निर्यातीला चालना देण्यासाठी, केंद्र सरकारची निर्यात पत विमा सेवा पुरवणारी एक प्रमुख एजन्सी आहे.
B.Gokhale/N.Chitale/P.Malandkar
(Visitor Counter : 88
संरक्षण मंत्रालय
देशाकडे वाकड्या नजरेने पाहणाऱ्या कोणत्याही शक्तीपासून देशाचे संरक्षण करण्यासाठी सर्व प्रकारची सुरक्षा यंत्रणा सज्ज असल्याचे संरक्षणमंत्र्यांचे प्रतिपादन
देशाचे सार्वभौमत्व, एकता आणि एकात्मता याकडे कोणत्याही भारत-विरोधी शक्तींना वाकड्या नजरेने पाहण्याचे धाडस होऊ नये, यासाठी सरकारने पूर्णपणे सुसज्ज सुरक्षा यंत्रणा उभारली आहे, असे प्रतिपादन संरक्षणमंत्री राजनाथ सिंह यांनी केले आहे. जोधपूर येथे आज मारवाडचे प्रसिद्ध योद्धा वीर दुर्गादास राठोड यांच्या पुतळ्याचे अनावरण संरक्षणमंत्र्यांनी केले. त्यावेळी ते बोलत होते. पंतप्रधान नरेंद्र मोदी यांच्या नेतृत्वाखाली सरकारकडून भारताच्या जनतेचे संरक्षण आणि सुरक्षा याला सर्वोच्च प्राधान्य दिले जात आहे, असे सिंह यांनी सांगितले आणि देशाची शांतता आणि सौहार्द यांचा भंग करण्याचा कोणी प्रयत्न केला तर त्याला चोख प्रत्युत्तर दिले जाईल अशी ग्वाही त्यांनी दिली. संरक्षण दलांना अत्याधुनिक शस्त्रे/ उपकरणे यांनी सुसज्ज केले जात आहे आणि भविष्यातील कोणत्याही धोक्यांना तोंड देण्यासाठी आणि देशहिताचे रक्षण करण्यासाठी ते सज्ज आहेत, असे त्यांनी नमूद केले.
संरक्षण उत्पादनात स्वयंपूर्णता प्राप्त करण्याचे आणि एक भक्कम लष्कर उभारण्याचे महत्त्व संरक्षणमंत्र्यांनी अधोरेखित केले. संरक्षण मंत्रालयाने आत्मनिर्भर भारत अभियानांतर्गत स्वदेशी बनावटीची शस्त्रे/उपकरणे यांचे उत्पादन करण्यासाठी अनेक सुधारणा हाती घेतल्या आहेत, अशी माहिती त्यांनी यावेळी दिली.
सरकारने गेल्या काही वर्षात केलेल्या उपाययोजनांमुळे भारताने जगातील आघाडीच्या 25 संरक्षण निर्यातदारांमध्ये झेप घेतली आहे, असे ते म्हणाले. या दशकाच्या अखेरपर्यंत भारताला संरक्षण सामग्रीचा प्रमुख निर्यातदार बनवण्याचा आमचा संकल्प आहे, असे त्यांनी सांगितले. संरक्षणमंत्र्यांनी यावेळी वीर दुर्गादास राठोड यांना अभिवादन केले. समाजातील विभाजनवादी घटकांच्या विरोधात शांतता आणि सौहार्दासाठी झटणारे वीर दुर्गादास राठोड यांच्याकडून कोणत्याही जातीधर्मातील लोकांनी प्रेरणा घेतली पाहिजे.
माहिती आणि प्रसारण मंत्रालय
यंदा इफ्फीत कंट्री फोकस मध्ये बांगलादेशचा समावेश ही बांगलादेश मुक्तीच्या 50 व्या वर्धापन दिनानिमित्त एक मोठी आदरांजली आहेः चित्रपट दिग्दर्शक तन्वीर मोकम्मेल
पणजी, 17 जानेवारी 2021
“यावर्षी IFFI मध्ये बांग्लादेश हा 'कंट्री ऑफ फोकस' देश आहे याचा आम्हाला आनंद आहे आणि त्यासाठी आम्ही आयोजकांचे अपार आभार मानू इच्छितो,” असे बांगलादेशचे ज्येष्ठ चित्रपट दिग्दर्शक आणि लेखक तन्वीर मोकम्मेल यांनी म्हटले आहे. डाव्या विचारसरणीच्या नेत्याच्या जीवनावर आधारित काल्पनिक जीवनपट “रूपसा नोडिर बांके’, ’ या चित्रपटाच्या प्रदर्शनानंतर ते पत्रकार परिषदेत बोलत होते.
“हे वर्ष एक उचित वर्ष आहे, कारण यावर्षी बांगलादेश मुक्तीचा तसेच भारत आणि बांगलादेशमधील राजनैतिक संबंधांच्या 50 व्या वर्धापन दिनाचे औचित्य आहे." याकडे तन्वीर यांनी लक्ष वेधले . 'रूपसा नोदिर बांके व्यतिरिक्त, तन्वीर यांनी दिग्दर्शित केलेला आणखी एक चित्रपट ‘जीवनधुली’ हा ही कंट्री ऑफ फोकसचा भाग म्हणून 51 व्या इफ्फीमध्ये दाखविला जात आहे.
कंट्री ऑफ फोकस हा एक विशेष विभाग आहे जो त्या देशातील चित्रपट उत्कृष्टता आणि योगदानाचा गौरव करतो. या विभागाच्या उद्घाटन सोहळ्याचा एक भाग म्हणून, गोव्यातल्या पणजी येथील आयनॉक्स येथे आज" रुपसा नोदिर बांके " दाखवण्यात आला.
चित्रपटाविषयी अधिक माहिती देताना तन्वीर पुढे म्हणाले की, ‘रूपसा नोडिर बांके’ ही डाव्या विचारसरणीच्या नेत्याची कहाणी आहे, ज्याच्याकडे सर्व समर्पण तसेच गुण होते , परंतु काळ त्याच्या विरोधात होता. तो लाटेच्या विरुद्ध धावत होता. तो एका ग्रीक शोकांतिकेच्या पात्रासारखा आहे, ज्याचा विनाश त्याचा स्वतःचा दोष नसतानाही अपरिहार्य होता.
गेल्या वर्षी जग सोडून गेलेले प्रतिष्ठित अभिनेते सौमित्र चटर्जी यांच्याविषयी आपले विचार सांगताना तन्वीर म्हणाले की सौमित्र्य चटर्जी हे हाडाचे कलाकार होते आणि त्यंचत जाण्याने बंगाली सिनेमाने खरा हिरा गमावला आहे.
चित्रपटाचे संकलक महादेव शी हे देखील पत्रकार परिषदेत उपस्थित होते , त्यांनी तन्वीर मकम्मेल यांच्यासोबत वर्षानुवर्षे काम करण्याचा अनुभव सांगितला. “संकल्पना अतिशय सामान्य असल्याने हा चित्रपट उत्सवासाठी फारच प्रासंगिक आहे. मी गेल्या 20 वर्षांपासून तन्वीरबरोबर काम करत आहे. आम्ही अशा प्रकारच्या विचारसरणी आणि मूल्यांवर विश्वास ठेवतो.
पार्श्वभूमी:
तनवीर मोकम्मेल हे बांगलादेशचे एक सुप्रसिद्ध चित्रपट दिग्दर्शक आहेत ज्यांनी आपल्या चित्रपटांसाठी अनेक राष्ट्रीय आणि आंतरराष्ट्रीय पुरस्कार जिंकले आहेत. आत्तापर्यंत त्यांनी सात चित्रपट आणि 14 माहितीपट बनवले आहेत.
दिग्गज चित्रपट निर्माते सत्यजित रे यांना यावर्षी इफ्फी श्रद्धांजली अर्पण करत आहे आणि चारूलता, घर बैरे, पाथेर पांचाली, शतरंज के खिलाडी आणि सोनार केला हे त्यांचे निवडक चित्रपट महोत्सवादरम्यान दाखवले जाणार आहेत.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
पंतप्रधान नरेंद्र मोदी यांनी पंतप्रधान व्हिक्टर ओर्बन यांचे हंगेरीच्या संसदीय निवडणुकांमधील विजयाबद्दल केले अभिनंदन
नवी दिल्ली, 4 एप्रिल 2022
पंतप्रधान नरेंद्र मोदी यांनी हंगेरी येथील संसदीय निवडणुकीत विजय मिळविल्याबद्दल पंतप्रधान व्हिक्टर ओर्बन यांचे अभिनंदन केले आहे.
ट्वीट संदेशात पंतप्रधान म्हणाले,
“पंतप्रधान व्हिक्टर ओर्बन, हंगेरीच्या संसदीय निवडणुकांमधील तुमच्या विजयासाठी तुमचे अभिनंदन. भारत व हंगेरी यांच्यामधील निकट व मैत्रीपूर्ण संबंध उत्तरोत्तर बळकट करण्यासाठी आम्ही आपल्यासोबत काम सुरु ठेवण्यासाठी उत्सुक आहोत.”S.Thakur/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
पदक विजेत्यांसाठी पारितोषिके
नवी दिल्ली, 22 जुलै 2019
ऑलिम्पिक क्रीडा स्पर्धा, राष्ट्रकुल क्रीडा स्पर्धा, आशियाई क्रीडा स्पर्धा यासह आंतरराष्ट्रीय क्रीडा स्पर्धांमधल्या पदक विजेत्यांना युवा कल्याण आणि क्रीडा मंत्रालयाकडून रोख पारितोषिकं दिली जातात. ‘आंतरराष्ट्रीय स्पर्धांमधल्या पदक विजेत्या आणि त्यांच्या प्रशिक्षकांना विशेष पारितोषिके’ या योजनेअंतर्गत ही पारितोषिकं दिली जातात. ऑलिम्पिक स्पर्धांमधल्या सुवर्ण पदक विजेत्यांना 75 लाख तर रौप्य पदक विजेत्यांना 50 लाख आणि कांस्य पदक विजेत्यांना 30 लाख रुपये देण्यात येतात. आशियाई क्रीडा स्पर्धेत सुवर्ण पदक विजेत्याला 30 लाख, रौप्य पदक विजेत्याला 20 लाख तर कांस्य पदक विजेत्याला 10 लाख तसेच राष्ट्रकुल क्रीडा स्पर्धेतल्या सुवर्ण पदक विजेत्याला 30 लाख, रौप्य पदक विजेत्याला 20 लाख आणि कांस्य पदक विजेत्याला 10 लाख रुपये देण्यात येतात.
केंद्रीय क्रीडा राज्यमंत्री  किरेन रिजीजू यांनी राज्यसभेत एका लेखी उत्तरात ही माहिती दिली.
जागतिक करंडक स्पर्धेत 4 वर्षांनी होणाऱ्या स्पर्धेत सुवर्ण पदक विजेत्या खेळाडूंना 40 लाख, रौप्य पदक विजेत्या खेळडूंना 25 लाख तर कांस्य पदक विजेत्यांना 15 लाख रुपयाचे पारितोषिक देण्यात येते.
सांघिक क्रीडा प्रकारासाठी देण्यात येणाऱ्या पारितोषिकाची योजना कबड्डी या खेळासाठीही लागू आहे.
S.Tupe/N.Chitale/P.Malandkar
(Visitor Counter : 165
अर्थ मंत्रालय
महाराष्ट्रातील राज्य रस्ते सुधारणांसाठी एडीबी, भारत यांनी 177 दशलक्ष डॉलर्स कर्जाच्या करारावर स्वाक्षऱ्या केल्या
नवी दिल्ली, 19 ऑक्टोबर 2020
महाराष्ट्र राज्यातील 450 किलोमीटरच्या राज्य महामार्ग आणि प्रमुख जिल्हा रस्त्यांच्या उन्नतीकरणासाठी आशियाई विकास बँक  आणि केंद्र सरकारने आज 177 दशलक्ष डॉलर्स कर्जाच्या करारावर स्वाक्षरी केली.
महाराष्ट्र राज्य रस्ते सुधारणा प्रकल्पावर समीर कुमार खरे, अतिरिक्त सचिव , वित्त मंत्रालयाच्या आर्थिक व्यवहार विभागाने केंद्र सरकारच्या वतीने स्वाक्षरी केली आणि एडीबीचे इंडिया रेसिडेंट मिशनचे संचालक केनिची योकोयामा यांनी एडीबीसाठी स्वाक्षरी केली.
कर्जाच्या करारावर स्वाक्षरी झाल्यानंतर खरे म्हणाले की या प्रकल्पामुळे राज्यातील ग्रामीण भाग आणि शहरी केंद्रांमधील संपर्क सुधारेल आणि ग्रामीण समुदायांना बाजारपेठ, रोजगाराच्या संधी आणि सेवा चांगल्या प्रकारे उपलब्ध होतील. सुधारित गतिशीलता राज्यातील प्रमुख शहरी केंद्रांच्या बाहेर विकास आणि उपजीविकेच्या संधींचा विस्तार करेल आणि अशा प्रकारे उत्पन्नातील असमानता कमी होईल.
योकोयामा म्हणाले की, आंतरराष्ट्रीय सर्वोत्तम पद्धतींचे पालन करून वृद्ध, महिला आणि मुलांसारख्या असुरक्षित गटांचे संरक्षण करण्यासाठी रस्ते सुरक्षा लेखापरीक्षण व्यवस्था विकसित करुन रस्ते सुरक्षा उपायांना या प्रकल्पातून बळ मिळेल. मालमत्ता गुणवत्ता आणि सेवा स्तर टिकवण्यासाठी कंत्राटदारांना 5 वर्षांच्या कामगिरी-आधारित देखभाल जबाबदारीसाठी प्रोत्साहित करून रस्ते देखभाल प्रणाली अद्ययावत करणे हे या प्रकल्पाचे आणखी एक वैशिष्ट्य आहे. .
हा संपूर्ण प्रकल्प 450 कि.मी. लांबीसह दोन प्रमुख जिल्हा रस्ते आणि 11 राज्य महामार्ग अद्ययावत करुन महाराष्ट्रातील सात जिल्ह्यांमध्ये दोन पदरी रस्त्यांची निर्मिती करेल. आणि राष्ट्रीय महामार्ग, आंतरराज्य रस्ते, बंदरे, विमानतळ, रेल्वे हब, जिल्हा मुख्यालये , औद्योगिक क्षेत्रे, उद्योगांचे समूह आणि कृषी क्षेत्रे यांच्याशी संपर्क व्यवस्था सुधारेल.
या प्रकल्पात महाराष्ट्र सार्वजनिक बांधकाम विभाग प्रकल्पातील कर्मचार्यांना त्यांची क्षमता वाढवण्यासाठी आणि रस्त्यांच्या रचनेत आपत्ती निवारण वैशिष्ट्ये, रस्ते देखभाल नियोजन आणि रस्ता सुरक्षा विकसित करण्यावर भर दिला जाईल.
गरीबी निर्मूलनासाठी प्रयत्न करत असताना समृद्ध, सर्वसमावेशक, लवचिक आणि टिकाऊ आशिया व प्रशांत क्षेत्रासाठी एडीबी कटिबद्ध आहे. 1966 मध्ये स्थापना झालेल्या या बँकेचे 68 सभासद मालक असून 49 या प्रांतात आहेत.M.Chopade/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
ऊर्जा मंत्रालय
आर. के. सिंग यांनी उद्योग क्षेत्रातील नेत्यांना हरित मार्गाकडे वळण्याचे उद्दिष्ट ठेवण्याचे केले आवाहन; ग्रीन एनर्जी ओपन ऍक्सेस नियमांचे पालन होत नाही अशी प्रकरणे सरकारच्या निदर्शनास आणून द्यायला सांगितले
ग्रीन एनर्जी ओपन ऍक्सेस नियम, 2022 हे राष्ट्रीय योगदान 2030 च्या उद्दिष्टानुसार उत्सर्जनात 45% घट करण्याच्या दिशेने एक मोठे पाऊल : केंद्रीय ऊर्जा आणि नवीन व नवीकरणीय ऊर्जा मंत्री आर के सिंह
नवी दिल्ली, 13 मे 2023
केंद्रीय ऊर्जा आणि नवीन व नवीकरणीय ऊर्जा मंत्री आर.के. सिंह यांच्या अध्यक्षतेखाली आज नवी दिल्ली येथे ग्रीन एनर्जी ओपन ऍक्सेस अर्थात हरित ऊर्जा मुक्त प्रवेश नियमांबाबत उद्योजक आणि इतर हितधारकांसोबत बैठक झाली. ही बैठक प्रत्यक्ष आणि आभासी दोन्ही पद्धतीने झाली. 500 हून अधिक जण आभासी माध्यमातून तर सुमारे 50 जण प्रत्यक्ष उपस्थित होते. यावेळी सहभागींनी ग्रीन ओपन ऍक्सेस नियमांबाबत त्यांना भेडसावणाऱ्या विविध समस्या मांडल्या. सर्वांसाठी किफायतशीर, विश्वासार्ह, शाश्वत आणि हरित ऊर्जेची उपलब्धता सुनिश्चित करण्याच्या उद्देशाने, भारताच्या महत्त्वाकांक्षी नवीकरणीय ऊर्जा कार्यक्रमांना अधिक गती देण्यासाठी, केंद्र सरकारने 6 जून 2022 रोजी इलेक्ट्रिसिटी  नियम, 2022 अधिसूचित केला होता.
या प्रसंगी बोलताना सिंह यांनी उद्योग क्षेत्रातील नेत्यांना हरित मार्गाकडे वळण्याचे उद्दिष्ट निश्चित करण्याचे आणि वाजवी दरात हरित उर्जा मिळवण्यासाठी ग्रीन एनर्जी ओपन ऍक्सेस नियमांच्या तरतुदींचा लाभ घेण्याचे तसेच हरित आणि शाश्वत वातावरणासाठी योगदान देण्याचे आवाहन केले. “ग्रीन एनर्जी ओपन ऍक्सेस नियम, 2022 हे हरित उपक्रमांचा अवलंब करण्यासाठी तसेच राष्ट्रीय योगदान 2030 च्या उद्दिष्टानुसार उत्सर्जनात 45% घट करण्याच्या दिशेने एक मोठे पाऊल आहे. यामुळे विजेच्या किंमती लक्षणीयरीत्या कमी करण्यात मदत होईल. तुम्ही सर्वांनी नवीन नियमांचा लाभ घ्यावा आणि भावी पिढ्यांसाठी एक हरित ग्रह मागे ठेवण्याच्या दूरदृष्टीसह काम करावे असे मला वाटते ” असे केंद्रीय ऊर्जा आणि नवीन व नवीकरणीय ऊर्जा मंत्री म्हणाले. “
ग्रीन एनर्जी ओपन ऍक्सेस नियमांचे पालन होत नाही अशा प्रकरणांची माहिती सरकारला देण्याचे आवाहन सिंह यांनी उद्योग क्षेत्रातील संबंधितांना केले, जेणेकरुन सरकार संबंधित संस्थांसमोर हा मुद्दा मांडू शकेल आणि आवश्यकता भासल्यास दंडात्मक कारवाई करू शकेल. उद्योग क्षेत्राने ग्रीन एनर्जी ओपन ऍक्सेस नियमांचा अवलंब करावा यासाठी उद्योगांना नियामक, धोरण, निर्वासन संबंधित पायाभूत सुविधा, संपर्क व्यवस्था, जीएनए यांसह शक्य ती सर्व मदत करण्याचे आश्वासन देण्यात आले.S.Thakur/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
कृषी मंत्रालय
शेतीवर हवामान बदलाचा परिणाम
नवी दिल्ली, 9 फेब्रुवारी 2021
गेल्या तीन दशकांमध्ये संपूर्ण भारतात तापमान आणि अतिवृष्टीच्या घटनांमध्ये वाढ झाल्यामुळे हवामानात लक्षणीय बदल दिसून आला आहे. यामुळे वेगवेगळ्या वर्षांत प्रमुख पिकांच्या उत्पादनात चढ-उतार होत गेले.
नॅशनल इनोव्हेशन इन क्लायमेट रेसिलींएंट एग्रीकल्चर  अंतर्गत भारतीय शेतीवर हवामान बदलाच्या परिणामाचा अभ्यास केला गेला. 2050 आणि 2080 मध्ये भारतामध्ये पर्जन्याधारित तांदळाच्या उत्पादनात किरकोळ  घट आणि सिंचन तांदळाच्या उत्पादनात 2050 मध्ये 7% आणि 2080 मध्ये 10% घट होण्याचा अंदाज आहे. याव्यतिरिक्त, गव्हाचे उत्पादन 2100 मध्ये 6-25 टक्के आणि मक्याचे उत्पादन 18-23 टक्क्यांनी कमी होण्याचा अंदाज आहे. भविष्यातील हवामानाचा चण्याला फायदा होण्याची शक्यता असून उत्पादनात  वाढ होऊ शकेल.
भारतीय कृषी संशोधन परिषदेने  भारतीय शेतीवरील हवामान बदलांच्या प्रभावाकडे लक्ष देण्यासाठी 2011 मध्ये NICRA हा नेटवर्क प्रकल्प सुरू केला. कृषी संशोधन आणि शिक्षण विभागाचे सचिव आणि आयसीएआरचे महासंचालक यांच्या अध्यक्षतेखाली उच्चस्तरीय देखरेख समिती  द्वारे NICRA प्रकल्पाचा आढावा घेण्यात आला , ज्यामध्ये केंद्र सरकारच्या वेगवेगळ्या मंत्रालयांचे प्रतिनिधीत्व निमंत्रित सदस्यांनी केले. या समितीने बदलत्या हवामानानुसार भारतीय शेती अधिक परिस्थिती अनुरूप लवचिक बनविण्यासाठी NICRA एनआयसीआरएच्या माध्यमातून उपाययोजना करण्याची शिफारस केली आहे. याशिवाय एखादी तज्ज्ञ समिती नियमितपणे या प्रकल्पाचा आढावा घेते आणि विविध बाबींवर सल्ला देते.
हवामान बदलाप्रति भारतीय शेतीच्या संवेदनशीलतेचे मूल्यांकन भारतीय कृषी संशोधन परिषदेने  हाती घेतले आहे. हे मूल्यांकन भारतातील 573 ग्रामीण जिल्ह्यांसाठी आहे. . संवेदनशीलतेच्या विश्लेषणाच्या आधारे, 573 ग्रामीण जिल्ह्यांपैकी 109 जिल्हे 'अति-जोखीम' जिल्हे आहेत, तर 201 जिल्हे जोखीम जिल्हे आहेत.
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज लोकसभेत लेखी उत्तरात ही माहिती दिली.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 3180
नौवहन मंत्रालय
जवाहरलाल नेहरू बंदर प्राधिकरणाने हर घर तिरंगा ही संकल्पना साकारत साजरा केला स्वातंत्र्य दिन
मुंबई, 15 ऑगस्ट 2022
जवाहरलाल नेहरू बंदर प्राधिकरण , हे भारतात सर्वोत्तम कामगिरी करणारे बंदर असून त्यांनी आज भारताचा 76 वा स्वातंत्र्यदिन उत्साहात आणि स्वातंत्र्याचा अमृत महोत्सव या संकल्पनेला महत्त्वपूर्ण रीतीने मूर्त स्वरूप देत साजरा केला.
जेएनपीए प्रशासकीय इमारतीत आयोजित केलेल्या सोहळ्यात संपूर्ण जेएनपोर्ट परिवार सहभागी झाला होता.. जेएनपीए उपाध्यक्ष उन्मेष शरद वाघ आणि केंद्रीय औद्योगिक सुरक्षा दलातील अधिकारी यांच्या उपस्थितीत जवाहरलाल नेहरू बंदर प्राधिकरण अध्यक्ष संजय सेठी यांच्या हस्ते ध्वजारोहण करून या उत्सवाला सुरुवात झाली, त्यानंतर राष्ट्रगीत गायन झाले.
"आज आपला स्वातंत्र्यदिन साजरा करत असताना आपण जेएनपीटी मधे गेल्या एक वर्षापासून आझादी का अमृत महोत्सव यानिमित्ताने आपण केलेल्या उत्कृष्ट कामगिरीवर प्रकाश टाकणाऱ्या विविध कार्यक्रमांचे आयोजन केले,ज्यामुळे राष्ट्राच्या वैभवात वैविध्यपूर्ण भर घातली गेली",असे स्वातंत्र्य दिनानिमित्त उपस्थितांना संबोधित करताना जेएनपीटीचे अध्यक्ष डॉ. संजय सेठी म्हणाले.
भारताच्या बंदर आणि सागरी क्षेत्राने देशाच्या वाढत्या अर्थव्यवस्थेत महत्त्वाची भूमिका बजावली आहे आणि जेएनपोर्ट त्यात गेली 33 वर्षे आपले योगदान देत आले आहे.
आपणा सर्वांना स्वातंत्र्यदिनाच्या खूप खूप शुभेच्छा, आपण आता भारतातील सर्वोत्तम कामगिरी करणारे बंदर म्हणून आगामी काळात देशाच्या वैभवाला जागतिक स्तरावर अधिक उंचीवर घेऊन जाऊ या."असेही ते पुढे म्हणाले.
त्यानंतर जेएनपीटी अध्यक्ष संजय सेठी यांनी कोविड 19 महामारीविरुद्धच्या लढ्यात लसीकरण मोहिमेत आघाडीवर असलेल्या जेएनपीए रुग्णालयात कार्यरत परीचारिका उज्वला निखालजे आणि परीचारिका सुषमा म्हात्रे यांचा सत्कार केला.
गेल्या वर्षभरात, बंदराने नौवहन आणि जलमार्ग, मंत्रालय भारत सरकार यांच्या मार्गदर्शक सूचनांनुसार जेएनपीए,आझादी का अमृत महोत्सव याअंतर्गत कर्मचार्यांसाठी आणि इतर नागरीकांसाठी देखील अनेक उपक्रम राबविले.
मोफत आरोग्य तपासणी शिबिरे,बंदर क्षेत्राबद्दल जागरूकता निर्माण करण्यासाठी महाविद्यालयीन विद्यार्थी आणि प्राध्यापकांसाठी बंदराला भेटी तसेच विविध स्पर्धा, सांस्कृतिक कार्यक्रम,वृक्षारोपण असे विविध उपक्रम आयोजित केले होते.
सर्व कर्मचाऱ्यांना, कामगारांना जेएनपीएचे विश्वस्त आणि भागधारक यांना संजय सेठी यांनी स्वातंत्र्यदिनाच्या हार्दिक शुभेच्छा दिल्या आणि त्यानंतर देशभक्ती या विषयावर सीआयएसएफच्या अधिकाऱ्यांनी सादर केलेल्या सांस्कृतिक कार्यक्रमाने स्वातंत्र्यदिन सोहळ्याची सांगता झाली.PIB Mumbai | S.Kane/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
मंत्रिमंडळ
अडकलेल्या स्थलांतरितांना धान्य वाटपासाठी मंत्रिमंडळाने मंजूर केले‘ आत्मनिर्भर भारत पॅकेज’
(नवी दिल्ली, 20 मे 2020
सुमारे 8 कोटी स्थलांतरितांना /अडकलेल्या स्थलांतरितांना दर महिन्याला माणशी पाच किलो याप्रमाणे दोन महिन्यांसाठी  मोफत धान्य केंद्राच्या कोट्यातून देण्यासाठी, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत पूर्वलक्षी प्रभावाने मंजूरी देण्यात आली.
यामुळे सुमारे 2982.27 कोटी रुपयांची अन्नधान्य सबसिडी देता येणार आहे. याखेरीज आंतर राज्य वाहतूक आणि हाताळणी यावर होणारा खर्च, वितरकाचा लाभ/अतिरिक्त वितरक लाभ यासाठी येणारा सुमारे 127.25 कोटी रुपये खर्च पूर्णपणे केंद्र सरकार करणार आहे. त्यानुसार भारत सरकारकडून दिली जाणारी एकूण सबसिडी अंदाजे 3109.52 कोटी रुपये आहे.
या धान्यवाटपामुळे कोविड 19 मुळे आर्थिक विवंचनेत सापडलेल्या स्थलांतरित/ अडकलेल्या स्थलांतरितांना दिलासा मिळू शकेल.
पंतप्रधान कार्यालय
अमेरिकेच्या राष्ट्राध्यक्षांसोबत पंतप्रधानांची भेट
पंतप्रधान नरेंद्र मोदी अमेरिकेच्या अधिकृत दौऱ्यावर आहेत. त्यांनी आज सकाळी व्हाईट हाऊसला भेट दिली. यावेळी जोसेफ बायडेन आणि फर्स्ट लेडी डॉ. जिल बायडेन यांनी त्यांचे औपचारिक स्वागत केले. यावेळी पंतप्रधानांच्या स्वागतासाठी हजारो भारतीय-अमेरिकन नागरिक उपस्थित होते.
त्यानंतर पंतप्रधानांनी राष्ट्राध्यक्ष बायडेन यांच्याशी मर्यादित आणि शिष्टमंडळ स्तरावर उपयुक्त चर्चा केली. यावेळी उभय नेत्यांनी दोन्ही देशांमधील दीर्घकालीन मैत्री आणि व्यापार आणि गुंतवणूक, संरक्षण आणि सुरक्षा, ऊर्जा, हवामान बदल आणि लोकांचे परस्पर संबंध यासारख्या क्षेत्रांमधील वाढते सहकार्य अधोरेखित केले,
दोन्ही नेत्यांनी उभय देशांमधील परस्पर विश्वास आणि सामंजस्य तसेच सामायिक मूल्यांचा उल्लेख केला, ज्यामुळे हे संबंध नव्या उंचीवर नेण्यासाठी मजबूत पाया रचला गेला आहे. त्यांनी महत्वपूर्ण आणि उदयोन्मुख तंत्रज्ञान  सारख्या उपक्रमांच्या माध्यमातून झालेली वेगवान प्रगती आणि लवचिक पुरवठा साखळी तयार करण्यासाठी धोरणात्मक तंत्रज्ञान सहकार्य वाढवण्याच्या उत्कट इच्छेचे कौतुक केले. त्यांनी महत्त्वपूर्ण खनिजे आणि अंतराळ क्षेत्रातील दृढ सहकार्याचे स्वागत केले.
राष्ट्राध्यक्ष बायडेन आणि फर्स्ट लेडी यांनी केलेल्या आदरातिथ्याबद्दल पंतप्रधानांनी त्यांची प्रशंसा केली. सप्टेंबर 2023 मध्ये जी 20 नेत्यांच्या शिखर परिषदेसाठी राष्ट्राध्यक्ष बायडेन यांचे नवी दिल्लीत स्वागत करण्यास उत्सुक असल्याचे त्यांनी नमूद केले.